burgasdotpro/wikipedia huggingface dataset:
Subjekt (filozofia)

Subjekt je to, čo leží pod, v základe.
Chápanie subjektu v dejinách filozofie záviselo od toho, aké kategórie intervenovali v procese filozofických úvah o subjekte: tak napr. scholastika chápala subjekt ako predmet alebo objekt, na ktorý sa zameriava činnosť, zatiaľ čo v novovekej filozofii sa subjekt chápe naopak ako nositeľ, vykonávateľ činnosti.
Treba odlišovať špeciálnovedné (logické, jazykovedné, právovedné, a pod.) pojmy subjektu od filozofických.
Predmet (jazykoveda)

Predmet alebo objekt je vetný člen, ktorý syntagmaticky závisí od slovesa (bez ohľadu na to, aký vetný člen sloveso vyjadruje) alebo zriedkavo od prídavného mena vyjadrujúceho prísudok alebo jadrový výraz polovetnej konštrukcie. 
Vyjadruje sa spravidla:
Z pádov môže byť predmet vyjadrený všetkými pádmi okrem nominatívu alebo vokatívu.
Delenie.
Delenie 1:
Delenie 2:
Subjekt (jazykoveda)

Subjekt (alebo nepresne podmet) je prvok, ktorý je nositeľom nejakej vlastnosti, činnosti alebo stavu. 
Rozlišuje sa:
Nominatív

Nominatív alebo priamy pád alebo (v niektorých jazykoch aj) prvý pád je gramatický pád vyjadrujúci základný ("slovníkový") tvar skloňovaného slova. Nominatív vyjadruje polohu samostatnosti oproti iným slovám. 
Z praktického hľadiska je nominatív vo vete odpoveďou na otázku Kto, čo?
Nominatív v slovenčine.
Nominatív sa používa ako:
Vetné členy vyjadrované v nominatíve:
Akuzatív

Akuzatív je gramatický pád, ktorý sa vyskytuje v mnohých jazykoch. Označuje objekt, ktorý sa spája so slovesom.
Akuzatív existuje alebo existoval vo všetkých indoeurópskych jazykoch vrátane latinčiny, sanskritu, gréčtiny, nemčiny, ruštiny a češtiny, ako aj v ugrofínskych a semitských jazykoch.
Predložky.
V slovenčine sa spája s týmito predložkami: cez, medzi [kam?], na [kam?], nad [kam?], o [kam?; za aký čas; porovnanie], po [pokiaľ?; počas; ísť po], pod [kam?], pre, pri, pred [kam?], v [cieľ, viera], vzhľadom na, za [kam?; v priebehu; cena; zastúpenie]
Inštrumentál

Inštrumentál je gramatický pád, ktorý vyjadruje prechodnú účasť alebo prechod (daným predmetom, a to aj v prenesenom zmysle).
Vyjadruje najmä okolnosť miesta, času, nástroja, prostriedku, pôvodcu, príčiny, zreteľa, spôsobu, miery a účelu. V slovenčine najčastejšie reprezentuje (bez predložky):
V prípade prísudku na rozdiel od nominatívneho prísudku vyjadruje prechodný a časovo aktualizovaný príznak (je dobrý učiteľ - ale: bol dlho učiteľom vo Zvolene) 
Predložky.
V slovenčine sa spája s týmito predložkami: medzi [kde?], nad [kde?], pod [kde?], pred [kde?], s, za [kde?]
Vokatív

Vokatív (vo vzťahu k slovenčine, češtine a latinčine nazývaný aj piaty pád) je gramatický pád, ktorým sa hovoriaci obracia na adresáta (teda pád, ktorým sa len oslovuje).
Vokatív zo syntaktického hľadiska (z hľadiska funkcie) existuje prakticky vo všetkých jazykoch, ale vokatív z morfologického hľadiska (z hľadiska tvaru) existuje len v niekoľkých jazykoch (napr. v češtine a v rudimentárnej forme i v slovenčine) a v ostatných sa nahrádza morfologickým nominatívom, či spojením "môj + nominatív" a podobne. Aj v tých jazykoch, ktoré majú pre vokatív zvláštny tvar (napr. v češtine), sa často používa v niektorých prípadoch nominatív. Podobne v jazykoch, ktoré skloňujú s koncovkami, je vokatív často tvorený alebo zvýrazňovaný pomocou rôznych častíc, napríklad latinské "o", talianske "o", arabské يا alebo pomocou iných prostriedkov, napríklad členom (aramejčina) a podobne.
Vokatív v slovenčine.
V slovenčine už vokatív z morfologického hľadiska takmer neexistuje, zachovalo sa iba zopár tvarov: "pane, synku, bratku, človeče, chlapče, otče, priateľu, švagre, kmotre, chlape, majstre, šéfe" a mnohé slová v náboženských textoch, napr. "Bože, Spasiteľu". Tieto však už súčasní autori často považujú len za špeciálne varianty nominatívu. Ide o staršie výrazy a staršie a ironické kontexty, iba tvary ako "šéfe" sú nedávno spätne prebrané z češtiny. Syntaktický vokatív sa realizuje pomocou morfologického nominatívu. V ľudovom – teda nespisovnom – jazyku možno však dnes (azda pod vplyvom angličtiny a/alebo maďarčiny) pozorovať vokatív tvorený koncovkou -i pre vlastné mená a niektorých príbuzných ("Paľo – Pali, Zuza – Zuzi, mama – mami, oco – oci, babka – babi"), ktorý je však často synonymný so zdrobneným nominatívom (z ktorého zrejme pôvodne aj vznikol). V nárečiach existujú aj rôzne iné tvary vokatívu.
Zachované vokatívne tvary sa naďalej hodnotia ako spisovné, ale väčšina z nich (okrem slova "pane") je štylisticky príznaková. 
Zhruba pred 40 rokmi sa ešte na slovenských školách vokatív vyučoval ako existujúci pád (tzv. 5. pád) a slovenčina mala vtedy 7 pádov. Dnes všetky relevantné jazykové príručky a učebnice vokatív za pád (myslí sa samozrejme morfologický pád) nepovažujú. Namiesto číselného označenia (ktoré pretrváva v češtine) sa pády zvyčajne označujú názvami s latinským pôvodom.
Žabí potok (prítok Hincovho potoka)

Žabí potok je tatranský potok na katastrálnom území Štrbské Pleso. Je to ľavostranný prítok Hincovho potoka, má dĺžku 1,6 km a je tokom IV. rádu. 
Opis toku.
Tečie vo Vysokých Tatrách, vyteká zo Žabích plies v ľadovcovom kotli na juhozápadnom svahu Rysov (2 498,7 m n. m.) v nadmorskej výške približne 1 900 m n. m. Tečie severojužným smerom, rozvetvuje sa na dve ramená, pričom dlhšie ľavostranné rameno (hlavné koryto) ústi do Hincovho potoka v Mengusovskej doline severozápadne od horského hotela pri Popradskom plese v nadmorskej výške 1 541,2 m n. m.
Hincov potok

Hincov potok je tatranský potok, spolu s ľavostrannou Krupou vytvára rieku Poprad. Jeho dĺžka je 4,9 km a je tokom III. rádu.
Prameň.
Preteká Mengusovskou dolinou vo Vysokých Tatrách, vyteká z Veľkého Hincovho plesa v nadmorskej výške 
Opis toku.
Najprv tečie JV smerom, sprava priberá prítok vytekajúci z Malého Hincovho plesa a následne zľava Žabí potok, najprv pravé a v nadmorskej výške aj ľavé rameno. Potom pokračuje SJ smerom, vstupuje do Tatranského podhoria a v nadmorskej výške sa spája s Krupou.
Géza Maróczy

Géza Maróczy (* 3. marec 1870, Segedín, Maďarsko – † 29. máj 1951, Budapešť) bol maďarský šachista, medzinárodný veľmajster od roku 1950, jeden z najlepších šachistov na svete na prelome 19. a 20. storočia.
Životopis.
So šachom sa bližšie zoznámil v Zürichu, kde študoval na vysokej škole. Ako jeden z mála veľmajstrov sa nestal šachovým profesionálom.
Na medzinárodnom turnaji hral po prvýkrát v roku 1895. V Hastingse suverénne vyhral B-turnaj. V Norimbergu 1896 skončil 2., ale v Budapešti 1896 a vo Viedni 1898 sa mu nedarilo.
Počnúc rokom 1899 sa pre Maróczyho začalo desaťročie veľkých úspechov. V Londýne 1899 skončil 2.-4., vo Viedni 1899 a v Mníchove 1900 vyhral, v Paríži 1900 bol 3.-4., v Monte Carlo 1902 a 1904 vyhral, 1903 bol 2., vo Viedni 1904 bol 2., v Ostende 1905 1. a 1906 2. V Barmene 1905 bol 1.-2., v Kodani 1907 2.-3., vo Viedni 1907 3.-5. v Karlových Varoch 1907 2., vo Viedni 1908 1.-3., a toto obdobie zakončil slabším výsledkom v Prahe 1908, kde skončil 6.
V rokoch 1909 – 1920 takmer vôbec nehrával. Venoval sa svojmu zamestnaniu (bol učiteľom matematiky). Počas prvej svetovej vojny žil najprv v Holandsku a potom v Anglicku, kde pôsobil ako šachový tréner. Okrem iných trénoval aj Maxa Euweho a 1. majsterku sveta Vieru Menčikovú.
Na turnaje sa vrátil v roku 1920 a napriek tomu, že už prekročil päťdesiatku, stále končil na popredných miestach. V Berlíne sa delil o 5.-7. miesto. V Utrechte 1920 vyhral, v Amsterdame 1920 bol 2.-3., v Haagu 1921 4.-5., vo Viedni 1922 4.-6. vo Westone 1922 2., v Liverpoole 1923 2., v Karlových Varoch 1923 1.-3., v Hastingse 1923/24 2., 1924/25 1. a 1929/30 4.-7., v Nice 1930 5.-6., v Scarborough 2., na majstrovstvách Maďarska 1931 4.-5., v Sliači 1932 4.-6., v Londýne 1932 5.-6., v Scheveningene 1933 2.-3., v Drážďanoch 1936 3.-4. a v Zandvoorte 1936 5.-6.
Reprezentoval Maďarsko na šachových olympiádach v rokoch 1927(Maďarsko zvíťazilo), 1930, 1933 a na Turnaji národov 1936.
Maróczy bol predstaviteľom pozičného šachu. Jeho najsilnejšou zbraňou bola výborná hra v obrane a v koncovkách. Maróczyho zásluhou sa rozšírili predtým málo používané otvorenia Francúzska obrana a Sicílska obrana. Jeden z variantov Sicílskej obrany je nazvaný po ňom. Bol aktívny aj ako šachový novinár, napísal niekoľko kníh.
Géza Maróczy zomrel 29. mája 1951 v Budapešti.
Krupá (zdrojnica Popradu)

Krupá je tatranský potok, ktorý spolu s pravostranným Hincovym potokom vytvára rieku Poprad. Má dĺžku 2,1 km a je tokom III. rádu. 
Opis toku.
Vyteká z Popradského plesa v nadmorskej výške 1 494,3 m n. m. a preteká Mengusovskou dolinou vo Vysokých Tatrách. Tečie severojužným smerom, pred sútokom sa stáča na západ. Už v Tatranskom podhorí, severne od železničnej zastávky Popradské pleso, sa v nadmorskej výške 1 302,8 m n. m. spája s vodami Hincovho potoka.
Malý Šum

Malý Šum (staršie názvy: Malá Hučava/Malá hučava, Malý Raušík, Malý Rinčový potok, Malý ) je tatranský potok, ľavostranný prítok Veľkého Šumu, meria 2,5 km a je tokom V. rádu. 
Prameň.
Pramení vo Vysokých Tatrách, v Štôlskej doline, v lesoch nad Vyšnými Hágami v nadmorskej výške približne 
Opis toku.
Tečie južným smerom a vstupuje do Tatranského podhoria. Tu preteká cez Vyšné Hágy a južne od osady ústi v nadmorskej výške cca do Veľkého Šumu.
Vodná elektráreň.
Na potoku Malý Šum bola v minulosti vybudovaná spádová vodná elektráreň, ktorá slúžila na výrobu elektrickej energie. Vpust sa nachádza približne 1 kilometer severozápadne od osady Vyšné Hágy, pričom približne 900 metrov dlhé potrubie viedlo popod zem juhovýchodným smerom pozdĺž Malého Šumu. Západne od časti Staré Hágy ústilo potrubie do tejto malej elektrárne. Prevýšenie potrubia predstavovalo približne 100 metrov. V súčasnosti z nej ostali len pozostatky.
Priamy pád

Priamy pád môže byť:
Lokál

Lokál môže byť:
Delivered Ex Ship

Delivered ex Ship (skratka DES, slov. s dodaním z lode) je častá obchodná doložka. 
Podľa Incoterms 2000 sa vykladá takto: Kupujúci preberá zodpovednosť a riziká za doručený tovar v okamihu, kedy predávajúci mu dá tovar k dispozícii na palube lode v dohodnutom prístave, na obvyklom vykladacom mieste, pre jeho vykládkou. Povinnosťou predávajúceho je upovedomiť kupujúceho včas o predpokladanom dni príjazdu lode, na ktorej je tovar naložený a dodať mu včas konosament, vydací list, osvedčenie o pôvodu tovaru, konzulárnu faktúru alebo ďalšie potrebné doklady alebo mu prípadne poskytnúť pomoc pri obstarávaní ďalších dokladov vystavovaných v krajine nalodenia alebo pôvodu.
Závet

Závet alebo testament je jednostranný právny úkon, ktorým fyzická osoba (tzv. poručiteľ) v predpísanej forme nakladá so svojím majetkom pre prípad smrti. 
Podľa slovenského práva je závet jedinou právnou formou, v ktorej fyzická osoba môže podľa vlastnej vôle naložiť so svojím majetkom pre prípad smrti ("mortis causa"). Je teda jedinou formou poslednej vôle. Napríklad v Nemecku existuje ešte tzv. dedičská zmluva, ktorá predstavuje druhú formu poslednej vôle.
Apozícia

Apozícia môže byť:
Hypermoderná šachová škola

Hypermoderná škola bol smer v šachovej teórii, ktorý vznikol po 1. svetovej vojne. Hlavní predstavitelia tohto smeru, Richard Réti, Aaron Nimcovič a Savielly Tartakower sami seba nazývali "novoromantikmi".
"Novoromantici" zásadne ovplyvnili hlavne teóriu v otvorení, ale aj v strednej hre.
Dôrazne vystúpili proti Tarraschovmu zjednodušujúcemu a dogmatickému chápaniu šachovej teórie a stratégie. Snažili sa dokázať, že Tarraschove poučky neplatia všeobecne.
Ich hlavným príspevkom do teórie otvorení bolo predovšetkým nové poňatie boja o centrum šachovnice. Poukazovali na to, že centrum je potrebné ovládať figúrami na diaľku a nie obsadzovať pešiakmi, pretože pešiaci sa často stávajú terčom útoku. Ďalej doporučovali bočný vývin strelca(tzv. "fianchetto") na g2, g7, b2, b7. Uplatňovanie zásad hypermodernej školy spôsobilo veľký rozmach hlavne zatvorených hier. Vznikli celkom nové otvorenia, napríklad "Rétiho hra", "indické obrany".
Ani prístup novoromantikov však nebol úplne bez chýb. Chceli totiž vyvrátiť Tarraschovo učenie bezo zvyšku - aj jeho správne myšlienky. Tak sa stávalo, že často rozohrávali svoje partie nevýhodne, čo ich stálo nejednu porážku To bol zrejme aj dôvod, prečo napríklad novoromantici nedokázali konkurovať J. R. Capablancovi, ktorý hral síce jednoduchý, ale veľmi precízny šach.
Hlavné diela hypermodernej školy sú:
Nepriamy pád

Nepriamy pád je každý gramatický pád, ktorý nie je priamy pád.
Huaynaputina

Huaynaputina (kečuánsky: Waynaputina - "nová sopka") je neaktívny stratovulkán, ktorý je pôvodcom najsilnejšej sopečnej erupcie v Južnej Amerike v novodobých dejinách. Tento pomerne nenápadný vulkán sa nachádza v južnom Peru, asi 70 km juhovýchodne od mesta Arequipa.
Staršia stavba je prekrytá vrstvami popola a prachu, pochádzajúceho z erupcie z februára 1600, ktorá vyprodukovala približne 30 km3 dacitovej tefry, popola a prachu, vrátane mohutných pyroklastických prúdov a lahárov, ktoré sa zastavili až na pobreží Pacifiku, vzdialeného 120 km. Výbuch a sprievodné zemetrasenia značne poškodili mestá Arequipa, Moquengua a viacero dedín, náprava škôd trvala asi 150 rokov. Popol pri výbuchu sa rozptýlil v stratosfére a ovplyvnil klímu na severnej pologuli, podobne ako neskoršia erupcia sopky Krakatoa v Indonézii.
Skloňovanie v slovenčine

Toto je článok o skloňovaní v slovenčine.
Ticsani

Ticsani je komplex lávových dómov, nachádzajúcich sa v južnom Peru, asi 30 km juhovýchodne od sopky Huaynaputina. Nie sú evidované žiadne záznamy o erupcii v historickej dobe, ale v okolí vulkánu sú aktívne fumaroly a niektoré lávové a pyroklastické prúdy vyzerajú veľmi čerstvo, nezvetrane, čo vypovedá o ich mladom veku.
Delivered Ex Quay

Delivered ex Quay (skratka DEQ, slov. s dodaním z nábrežia) je častá obchodná doložka.
Podľa Incoterms 2000 sa vykladá takto: Povinnosťou predávajúceho je dať tovar odbavený na dovoz k dispozícii kupujúcemu až na nábreží v dohodnutom prístave. Predaním tovaru na tomto mieste kupujúci preberá riziká spojené s ďalšou dopravou do učeného cieľa. Predávajúci nesie zodpovednosť za dodanie tovaru až na dohodnuté miesto, jeho povinnosťou je aj zaobstarať dovozné povolenie, niesť všetky výlohy súvisiace s colným prejednaním, dovoznými daňami a dávkami. Musí zariadiť kupujúcemu zriadenie dokladov na prevzatie tovaru a jeho dopravu z nábrežia. Pokiaľ si obaja prajú, aby colné formality na dovoz zabezpečil kupujúci, namiesto predávajúceho musí byť slová "clo platené" nahradené slovami "clo neplatené", teda doložka má dva varianty.
Svalovec špirálovitý

Svalovec špirálovitý alebo svalovec špirálový () je parazitický hlístovec zo skupiny nitkovky. Je hostiteľom sa môže stať aj človek. Ochorenie spôsobené larvami týchto červov, trichinelóza, je vážne ochorenie, ktoré môže byť pre hostiteľa aj smrteľné.
Epidémia.
V roku 1998 vypukla v obci Valaská najväčšia epidémia svalovca na Slovensku. Na fašiangovej veselici obyvatelia podávali miestne špeciality – údené psie rebierka a klobásky z bravčového a psieho mäsa. Svalovcom sa nakazilo 336 ľudí. 
Medzi postihnutými boli aj 2 tehotné ženy. Plody infikované svalovcom neprežili.
Delivered Duty Unpaid

Delivered Duty Unpaid (skratka DDU), po slovensky s dodaním clo neplatené, je častá obchodná doložka.
Podľa Incoterms 2000 sa vykladá takto: Povinnosťou predávajúceho je dať tovar k dispozícii kupujúcemu na dohodnutom mieste v krajine, kde bude dovezený. Musí niesť aj všetky výlohy a riziká spojené s jeho dopravou vrátane vykládky, výnimkou je platba cla, daní a ďalších úradných poplatkov, platených pri dovoze. Tieto platí kupujúci, ktorý už v krajine dovozu prevzatím tovaru bude zaň zodpovedať.
Delivered Duty Paid

Delivered Duty Paid (skratka DDP), po slovensky s dodaním clo platené je častá obchodná doložka.
Podľa Incoterms 2000 sa vykladá takto: Povinnosťou predávajúceho je získať dovozné povolenie pre tovar, uhradiť clo, dovozné dane a iné dovozné dávky. Kupujúci si prevezme tovar spolu so zodpovednosťou zaň až v krajine, kde sa nachádza cieľový závod. Pokiaľ to nie je v zmluve uvedené, povinnosťou predávajúceho nie je zaobstarať poistenie.
DDP

DDP môže byť:
Časti Prahy

Katastrálne územia Prahy.
V zátvorke uvedené mestské časti, do ktorých katastrálne územie patrí.
22 správnych obvodov hlavného mesta Prahy.
"Mestské časti:" Praha 1 (Josefov, Hradčany, Staré Město, Malá Strana, Nové Město, Holešovice, Vinohrady)
"Mestské časti:" Praha 2 ( Vinohrady, Vyšehrad, Nové Město, Nusle)
"Mestské časti:" Praha 3 (Žižkov, Vinohrady, Vysočany, Strašnice)
"Mestské časti:" Praha 4 (Lhotka, Hodkovičky, Braník, Krč, Michle, Podolí, Záběhlice, Nusle, Vinohrady), Kunratice
"Mestské časti:" Praha 5 (Hlubočepy, Jinonice, Radlice, Košíře, Smíchov, Motol, Břevnov, Malá Strana), Slivenec
"Mestské časti:" Praha 6 (Ruzyně, Liboc, Břevnov, Veleslavín, Vokovice, Dejvice, Střešovice, Bubeneč, Smíchov, Hradčany, Sedlec), Suchdol, Lysolaje, Nebušice, Přední Kopanina
"Mestské časti:" Praha 7 (Bubeneč, Holešovice, Libeň), Troja
"Mestské časti:" Praha 8 (Troja, Libeň, Karlín, Nové Město, Kobylisy, Bohnice, Čimice, Střížkov), Ďáblice, Březiněves, Dolní Chabry
"Mestské časti:" Praha 9 (Vysočany, Libeň, Prosek, Střížkov, Hrdlořezy, Hloubětín)
"Mestské časti:" Praha 10 (Vršovice, Vinohrady, Strašnice, Malešice, Hrdlořezy, Záběhlice, Michle, Žižkov)
"Mestské časti:" Praha 11 (Chodov, Háje), Šeberov, Újezd u Průhonic, Křeslice
"Mestské časti:" Praha 12 (Modřany, Komořany, Točná, Cholupice, Kamýk), Libuš
"Mestské časti:" Praha 13 (Stodůlky, Nové Butovice, Třebonice, Jinonice), Řeporyje
"Mestské časti:" Praha 14 (Kyje, Hostavice, Černý Most, Hloubětín), Dolní Počernice
"Mestské časti:" Praha 15 (Horní Měcholupy, Hostivař), Dolní Měcholupy, Štěrboholy, Petrovice, Dubeč
"Mestské časti:" Praha 16 (Radotín), Velká Chuchle, Lochkov, Zbraslav, Lipence
"Mestské časti:" Praha 17 (Řepy), Zličín
"Mestské časti:" Praha 18 (Letňany)
"Mestské časti:" Praha 19, (Kbely), Čakovice, Vinoř, Satalice
"Mestské časti:" Praha 20 (Horní Počernice)
"Mestské časti:" Praha 21 (Újezd nad Lesy), Klánovice, Koloděje, Běchovice
"Mestské časti:" Praha 22 (Uhříněves), Královice, Nedvězí, Kolovraty, Benice
Alžbeta Bonifácia

Alžbeta Bonifácia (* 22. jún 1399, † 13. júl 1399) bola jediná dcéra poľského kráľa Vladislava II. Jagela a Hedvigy I. 
Meno Alžbeta dostala na počesť starej mamy Alžbety Kotromanićovej a Bonifácia na počesť pápeža Bonifáca IX. Zomrela necelý mesiac po narodení. Jej matka Hedviga zomrela o štyri dni neskôr.
Zväzok agenta

Zväzok agenta (Štátnej bezpečnosti) bol vedený k osobe agenta. Zhromažďovali sa v ňom písomnosti o osobe agenta, ako aj správy, ktoré agent podával.
Agent bol tajný spolupracovník, ktorý plnil úlohy pri odhaľovaní, rozpracovávaní a dokumentovaní protištátnej trestnej činnosti a úlohy, ktoré mali zabrániť takejto trestnej činnosti. V registračných protokoloch je táto kategória uvádzaná pod skratkami A, TS alebo Ag.
Dag Palovič

Dag Palovič (* 4. január 1975, Bratislava) je slovenský profesionálny pokerový hráč, podnikateľ a bývalý moderátor.
V roku 1996 sa ako 21-ročný stal najmladším členom útvaru generálneho riaditeľa televízie VTV. V roku 1998 kandidoval ako nezávislý kandidát do mestského zastupiteľstva Bratislavy. Do roku 1999 pôsobil ako konateľ v reklamnej agentúre WILD DUCK, s.r.o. V roku 2000 realizoval projekt Media Tour 2000, ktorého partnermi boli STV, Rádio Twist, Život a denník SME. Počas rokov 2000 až 2004 bol generálnym riaditeľom a predsedom predstavenstva spoločnosti ad pepper media Slovakia, a.s., pobočky nadnárodnej e-Advertisingovej agentúry ad pepper media International, N.V. (pôsobiacej v tom čase v 13-tich krajinách) pre Slovensko a Česko. V roku 2005 bol členom vedenia volebného tímu v rámci slovenských volieb do VÚC. Je členom Mensy.
Pisoár

Pisoár je špecializovaný záchod navrhnutý na močenie, nie defekáciu, a temer vždy pre stojaceho muža.
Často obsahuje voniaci dezodorant v plastickom pletive alebo plastickú pletivovú ochranu bez dezodorantu, ktorá je na prevenciu vniknutia tuhých objektov ako špačkov alebo papierikov, ktoré by mohli upchať kanalizáciu.
Termín môže označovať aj malú budovu alebo inú štruktúru, v ktorej sa pisoáre nachádzajú. Alebo môže označovať malý kontajner, kde možno hromadiť moč na medické účely alebo používať, kde prístup ku kúpeľňovým zariadeniam nie je možný, ako v malých lietadlách a u zdravotne postihnutých.
Pisoár v kultúre.
Pisoár signovaný „R. Mutt“ a nazvaný „Fontána“ je svetoznáme dielo dadaistického umelca Marcela Duchampa. Tento pisoár je jedným z najznámejších artefaktov tzv. "nájdeného umenia" (found art).
Concepción del Uruguay

Concepcion del Uruguay je mesto v severovýchodnej Argentíne v provincii Entre Ríos. Mesto leží na rieke Uruguaj. Je vzdialené približne severne od hlavného mesta Argentíny Buenos Aires. Pri sčítaní ľudu v roku 2010 malo mesto 72 528 obyvateľov.
Mesto bolo založené v roku 1783. Vzhľadom na bohatstvo pamiatok a úlohu, ktorú mesto zohralo vo formovaní sa argentínskeho národa, je niekedy nazývané "La Histórica".
V meste je rozvinutý potravinársky, drevospracujúci a automobilový priemysel. Concepcion del Uruguay je tiež dôležitý riečny prístav. Nachádza sa tu aj univerzita.
Patrice Chéreau

Patrice Chéreau (vyslov "patris šero") (* 2. november 1944, Lézigné, Francúzsko – † 7. október 2013, Paríž) bol francúzsky divadelný a filmový režisér, príležitostný herec a producent. 
Prevzal a rozvinul Brechtovo poňatie divadla. Významné inscenácie: Dimitriadisova "Cena vzbury na čiernom trhu", Molièrov "Don Juan".
Od roku 1983 sa objavil ako herec v niekoľkých filmoch (prvou úlohou bola postava revolucionára Camilla Desmoulinsa vo filme "Danton", režisér Andrzej Wajda).
Lukáš Pražský

Lukáš Pražský (* asi 1460, zrejme Praha, Krajiny českej koruny, Svätá rímska ríša – † 11. december 1528, Mladá Boleslav, Krajiny českej koruny, habsburská monarchia) bol český teológ a biskup Jednoty bratskej, jeden z najvýznamnejších predstaviteľov Jednoty bratskej.
Má zásluhy na prekonaní odporu českých bratov k vzdelanosti, vytvoril predpoklady, aby sa členovia jednoty zaradili medzi kultúrne najvyspelejšie vrstvy obyvateľstva českého kráľovstva.
Lukáš študoval na pražskej univerzite, ktorá bola v tom čase ovplyvňovaná kališníkmi, a roku 1481 sa stal bakalárom. Onedlho potom konvertoval k jednote bratskej. V jej službách vykonal niekoľko ciest do cudziny. Napríklad roku 1498 nadviazal kontakty so sektou valdéncov v severnom Taliansku. Vycestoval aj do Francúzska a Grécka. 
V 90. rokoch 15. storočia začali bratské zbory upúšťať od pôvodnej puritánskej strohosti. Pochopili, že nemôžu žiť v úplnej izolácii od ostatnej spoločnosti a celkom odmietať svetskú moc a vzdelanosť. Zásluhu na tom mal okrem iného aj Lukáš Pražský, ktorého si bratia zvolili roku 1500 za svojho biskupa. Roku 1518 sa potom stal prvým starším.
Jeho starším bratom bol bratský kňaz a lekár Jan Černý-Niger, ktorý zastával v otázke vzdelanosti bratov opačné stanovisko.
Dielo.
Lukáš Pražský bol veľmi plodný literárny autor. Napísal viac ako sto spisov, ktoré boli veľmi dokonalé po literárnej aj štylistickej stránke. Vytváral v nich sústavu bratského bohoslovectva a stanovil praktické návody a predpisy pre bohoslužbu, ktoré dôkladne teologicky zdôvodnil. V obranných spisoch hájil jednotu proti útokom zvonku. Má veľké zásluhy aj na vymedzení vzťahu Jednoty bratskej k ďalším prúdom českej reformácie (luteránom, zwingliánom).
Murder on the Dancefloor

„Murder on the Dancefloor“ je pieseň z albumu "Read My Lips" britskej speváčky Sophie Ellis-Bextor. Album i singel vyšli v roku 2003. Autorom piesne je Sophie Ellis-Bextor a bývalý člen skupiny New Radicals Gregg Alexander.
Po úspešnom singli „Take Me Home“, vydala Sophie na sklonku roku 2001 svoj najpredávanejší singel vôbec – „Murder on the Dancefloor“. Singel dosiahol druhé miesto singlového rebríčka a stal sa najhranejšou skladbou roku 2002 v Európe.
Videoklip.
Videoklip ku skladbe režírovala dvorná režisérka Sophie Ellis-Bextor – Sophie Muller. Dej videoklipu sa odohráva na tanečnej súťaži. Tanečníci bojujú o hlavnú cenu, ktorou je pár zlatých črievičiek a peňažná odmena. V snahe získať cenu Sophie zraní, alebo inak diskvalifikuje ostatných súťažiacich, jedného z porotcov otrávi a druhého zvedie, aby ju nakoniec s partnerom vyhlásil za víťazov súťaže.
Vysokopecný plyn

Vysokopecný plyn, alebo aj kychtový plyn je produkt, ktorý vzniká vo vysokej peci pri výrobe železa. Obsahuje horľavé zložky, preto sa používa ako palivo. Obsah horľavých plynov tvorí len približne tretinu jeho objemu. Má výhrevnosť 3700 - 4000 kJ.m-3.
Využíva sa na vyhrievanie Cowperových ohrievačov vzduchu pre vysokú pec, pohon plynových motorov, alebo vyhrievanie pecí a miestností. Pred použitím je ho potrebné upraviť odstránením prachu a vodnej pary. Na úpravu sa používajú lomené potrubia pre zachytenie najhrubších nečistôt, suché, mokré, alebo elektrostatické čističe. 
Zloženie.
V tabuľke je uvedené obvyklé zloženie vysokopecného plynu a niektoré jeho ďalšie vlastnosti.
Óda na radosť (Beethoven)

Óda na radosť je záverečná časť Beethovenovej 9. symfónie d moll op 125 k Schillerovej óde "Na radosť" (Ode "An die Freude"). Autor v texte vyjadruje idealistickú víziu bratstva celého ľudstva, ktorú zdieľal aj van Beethoven.
Hymnu hudobne upravil svetoznámy dirigent Herbert von Karajan. Je bez textu - v univerzálnom jazyku hudby. Vyjadruje ideál slobody, mieru a solidarity., ktorá mala premiéru 7. mája 1824 vo Viedni. 
V roku 1955 bola prvýkrát spomenutá "Óda na radosť" ako eurohymna. Rade Európy ju navrhol Richard Nikolaus Graf von Coundenhove-Kalegri. Za hymnu Rady Európy však bola oficiálne uznaná až v roku 1972 a od roku 1985 je Európskou hymnou.
Take Me Home (Sophie Ellis-Bextor)

Take Me Home (A Girl Like Me) je piesňou z debutového albumu Sophie Ellis-Bextor "Read My Lips" z roku 2001. "Take Me Home" bol prvým sólovým singlom od spolupráce s talianskym DJom Spillerom na skladbe "Groovejet (If This Ain't Love)" v roku 2000. Autorom piesne je trojica: Michele Aller, Sophie Ellis-Bextor a Bob Esty.
Skladba sa okamžite stala hitom a v britskom singlovom rebríčku dosiahla druhé miesto.
Videoklip.
Videoklip ku skladbe režírovala dvorná režisérka Sophie Ellis-Bextor – Sophie Muller. Išlo o ich prvú spoluprácu. Videoklip zobrazuje Sophie v rozličných šatách ako tancuje so skupinou mužských tanečníkov. Videoklip ma atmosféru starých tanečných klubov z 30. a 40. rokov 20. storočia.
Óda na radosť

Óda na radosť môže byť:
Ubinas

Ubinas je jedna z najaktívnejších sopiek v Peru, od objavenia európskymi cestovateľmi bolo zaznamenaných viac ako 15 erupcií, väčšinou s malými následkami. Masívny stratovulkán, na vrchole ukončený kalderou s priemerom 1,4 km, sa nachádza asi 70 km východne od mesta Arequipa a spolu s vulkánmi Huaynaputina a Ticsani leží bokom od hlavnej sopečnej reťaze v Peru.
Sopka je vybudovaná na základoch staršej sopky, vulkanológmi označovanej ako "Ubinas I". Po jej deštrukcii nastal v strednom pleistocéne vývoj dnešnej vulkanickej stavby, označovanej ako "Ubinas II". Sopka je tvorená prevažne andezitovo-ryolitovými horninami, vo vrchných častiach prevládajú trachyandezity.
Erupcia pred 3 700 rokmi, spôsobená kolapsom juhovýchodnej steny, vyprodukovala masívnu kamennú lavínu, ktorá zasiahla do vzdialenosti 10 km. Približne v 11. storočí sa opäť vyskytla veľká erupcia, objem vyvrhnutej tefry bol 2,8 km3. Všetky ďalšie erupcie boli reletívne pokojné.
Tutupaca

Tutupaca je názov neaktívneho stratovulkánu, nachádzajúceho sa v južnom Peru, v provincii Tacna. Stavba sopky je tvorená dvoma vulkanickými centrami, južnejšie centrum je mladšie. Severné centrum v minulosti skolabovalo, čím vytvorilo kamennú lavínu, dlhú asi 7 km. Nie je evidovaná žiadna erupcia v historickej dobe, ale v sedle medzi jednotlivými centrami sa nachádzajú postglaciálne lávové prúdy, taktiež je prítomná solfatárová aktivita.
Yucamane

Yucamane je v súčasnosti neaktívny stratovulkán, nachádzajúci sa v južnom Peru, asi 25 juhovýchodne od sopky Tutupaca. Sopka je súčasťou skupiny troch vulkánov, nachádza sa na jeho južnom okraji. Masív sopky je tvorený prevažne andezitmi. Kolaps lávových dómov v neskorom pleistocéne a ranom holocéne vyprodukoval väčšie množstvá tefry, popola, a pyroklastík. Posledná väčšia erupcia plínijského typu sa odohrala približne pre 3 300 rokmi.
Nevados Casiri

Nevados Casiri je najjužnejšie položený vulkán v Peru, nachádza sa v blízkosti hraníc s Čile. Sopka pozostáva zo štyroch centier, z nich najmladšie sa nachádza na juhovýchodnej strane komplexu. Masív je tvorený trachyandezitmi a trachytmi. Južne od najmladšieho centra sa nachádzajú mladšie lávové prúdy. Staršie produkty sa nachádzajú na západnom konci.
SCSI

SCSI (Small Computer System Interface) je štandardné rozhranie a súbor príkazov pre výmenu dát medzi externými alebo internými počítačovými zariadeniami a počítačovou zbernicou. SCSI sa vyslovuje „"skazi"“.
SCSI sa obyčajne používa na pripojovanie pevných diskov alebo magnetopáskových jednotiek. Pomocou SCSI je možné pripojiť aj iné zariadenia, napr. skenery, jednotky CD-ROM alebo DVD. 
SCSI sa najčastejšie používa vo výkonných pracovných staniciach alebo serveroch. Servery využívajúce RAID majú takmer vždy disky pripojené pomocou SCSI. Osobné počítače alebo notebooky používajú SCSI len výnimočne (dlho ich používala spoločnosť Apple Computer); používajú predovšetkým ATA/IDE alebo novšie rozhranie Serial ATA (SATA). V poslednej dobe sa externé zariadenia pripájajú najčastejšie pomocou rozhrania USB alebo FireWire.
Výhodou SCSI bola možnosť pripojenia väčšieho počtu pevných diskov (alebo iných periférií) než pri rozhraní ATA/IDE. Zbernica SCSI mala i väčšiu prenosovú rýchlosť a reálny výkon i vďaka protokolu prenosu. SCSI disky mali a majú väčšinou vyššie otáčky, kratšiu prístupovú dobu a vďaka zameraniu i dlhšiu životnosť.
QuickTime

QuickTime je multimediálny softvér spoločnosti Apple Inc. na prehrávanie a konverziu audia a videa. Najnovšou verziou je 7.6.8. (september 2010). Softvér je dostupný pre Mac OS X a Microsoft Windows.
Technológia Quicktime pozostáva z troch prvkov:
QuickTime je integrálnou súčasťou Mac OS X, rovnako ako bol aj v predchádzajúcich verziách Mac OS. Na počítačoch s operačným systémom Windows je QuickTime inštalovaný voliteľne, ale mnohé aplikácie ho vyžadujú pre svoju činnosť. Apple QuickTime pre Windows dodáva napr. spoločne s aplikáciu iTunes.
QuickTime prehrávače.
QuickTime je distribuovaný zadarmo a hocijaká aplikácia môže mať prístup k jeho knižniciam. Existuje aj platený variant QuickTimu QuickTime Pro, ktorý je doplnený o rôzne funkcie ako napríklad export videa do rôznych formátov alebo prehrávanie na celú obrazovku čo sa v normálnom QuickTime nedá.
Melanín

Melanín je pigment, tmavé farbivo produkované melanocytmi. Od prítomnosti melanínu závisí sfarbenie kože, srsti, očí, ... Melanín chráni pokožku pred účinkami ultrafialového slnečného žiarenia. Nachádza sa v rastlinách.
Mimochod

Mimochod je špecifický typ pohybu zvieraťa, keď zviera vykračuje oboma nohami na rovnakej strane súčasne. Mimochod je typickým chodom ťavy. Výcvikom sa dá dosiahnuť i u koňa. Spontánne sa môže vyskytnúť i u iných druhov zvierat.
Gunthamund

Gunthamund (* asi 450 – † 3. september 496) bol kráľ Vandalov a Alanov v rokoch 484496 v severnej Afrike.
Guthamund bol synom Genta, ktorý bol najmladším synom kráľa Geisericha. Viedol umiernenú a tolerantnú formu vlády, snažil sa vyhýbať konfliktom a konfrontáciam. Uvedomoval si, že musí hľadať nové spôsoby spolužitia s väčšinovým rímskym obyvateľstvom, tým viac keď krajinu ohrozovali z juhu berberské kmene. Územným stratám v prospech Berberov sa napriek tomu nevyhol. Ukončil prenasledovanie katolíkov, vrátil im zabrané budovy a dovolil im zastávať všetky úrady. Voči Východorímskej ríši zastával však ten istý nepriateľský postoj ako jeho predchodca. Keď v roku 496 zomrel jeho nástupcom sa stal jeho mladší brat Thrasamund.
Kvarnerský záliv

Kvarnerský záliv (, , ) je záliv v severnej časti Jadranského mora, medzi Istriou a severným Chorvátskom.
Poloha.
Najväčšie ostrovy v Kvarnerskom zálive sú Cres, Krk, Pag, Rab a Lošinj. Väčšia časť zálivu leží medzi pobrežím Chorvátska a ostrovmi Cres a Krk. Menšia časť zálivu sa rozprestiera v juhovýchodnej časti medzi ostrovmi Cres, Krk, Rab a Pag s názvom "Kvarnerić" (malý Kvarner- malý Kvarnerský záliv).
Záliv sa vyznačuje značnou hĺbkou, čo pre tamojšie prístavy, a hlavne mesto Rijeka (v severnej časti), v ktorom sa nachádza veľký námorný prístav, má nesmiernu výhodu. V Rijeke môžu kotviť aj také lode ako sú ropné tankery.
Sociálne poistenie

Sociálne poistenie je časť sociálneho zabezpečenia majúca podobu poistenia. Konkrétnejšie výraz sociálne poistenie môže znamenať jednu z nasledujúcich možností :
Sociálne poistenie na Slovensku (definícia č. 1).
Sociálne poistenie je povinné verejnoprávne poistenie, založené na platení odvodov a poberaní dávok, napr. dôchodkov, ktorého úlohou je ochrániť veľkú časť obyvateľstva pred rizikami v živote, ako aj zabezpečiť prerozdelenie príjmov v národnom hospodárstve. Právne ho ustanovuje zákon č. 461/2003 Z. z. o sociálnom poistení.
Delí sa na tieto druhy:
Paris

Paris môže byť:
Wien

Wien môže byť:
Jednoduché súvetie

Jednoduché súvetie je súvetie, ktoré spája iba dve vety a vyjadruje iba dve myšlienky. 
Delí sa na:
Priraďovacie súvetie

Priraďovacie súvetie je jednoduché súvetie skladajúce sa z gramaticky rovnocenných viet. Vety sú spojené priraďovacou spojkou alebo bezspojkovo.
Delenie:
Zlučovacie súvetie

Zlučovacie súvetie môže byť:
Stupňovacie súvetie

Stupňovacie súvetie je pravé priraďovacie súvetie, v ktorom sa k prvej vete pripája druhá veta ako významovo závažnejšia, dôležitejšia.. Základnou stupňovacou spojkou je spojka "ba", ďalšie spojky: i, nielen - ale aj, ale aj, navyše, nielen, ale i, a pod.
Odporovacie súvetie

Odporovacie súvetie môže byť:
Vylučovacie súvetie

Vylučovacie súvetie je pravé priraďovacie súvetie, v ktorom obe vety vyjadrujú navzájom nezlučiteľné deje – také, ktoré sa nemôžu realizovať naraz za tých istých podmienok. Jeden z dvoch dejov sa vylučuje, teda platí iba jeden dej. Základná spojka: "alebo", ďalšie spojky: "buď", "či", "buďto", "abo" alebo ich dvojice: "či – či", "buď – buď", "buď – alebo" a pod.
Podraďovacie súvetie

Podraďovacie súvetie je jednoduché súvetie, v ktorom je jedna veta nadradená (hlavná veta) a druhá je podradená (vedľajšia veta). Vedľajšia veta je vetným členom hlavnej vety. 
Poznáme tieto vedľajšie vety podľa toho, úlohu akého vetného člena hrajú:
Zložené súvetie

Zložené súvetie je súvetie pozostávajúce z aspoň troch viet.
Typy (H = hlavná veta, V = vedľajšia veta):
Nemocenské poistenie

Nemocenské poistenie je na Slovensku (podobne v Česku) druh sociálneho poistenia, a to konkrétne poistenie pre prípad straty alebo zníženia príjmu zo zárobkovej činnosti a na zabezpečenie príjmu v dôsledku dočasnej pracovnej neschopnosti, tehotenstva a materstva. Takto definované nemocenské poistenie u nás existuje od roku 1952, o staršom a zahraničnom význame pojmu pozri nižšie.
Slovenské nemocenské poistenie sa v súčasnosti delí na nasledujúce nemocenské dávky: 
Terminológia.
Nemocenské poistenie podľa vyššie uvedenej definície je niečo úplne iné než zdravotné poistenie. V minulosti to tak ale nebolo, pretože pojem nemocenské poistenie pôvodne zahŕňal nielen to, čo dnes označujeme ako nemocenské poistenie (teda poistenie pre dávky nemocenské, materské atď.), ale aj to, čo dnes označujeme ako zdravotné poistenie. Toto pôvodné chápanie nemocenského poistenia prevzalo Rakúsko-Uhorsko (a teda aj Slovensko) v 19. storočí z Nemecka a následne ho v roku 1918 prevzalo aj Česko-Slovensko. Dnešné slovenské (a české) chápanie pojmu nemocenské poistenie vzniklo až 1. 1. 1952, keď bolo v Česko-Slovensku zrušené to, čo dnes označujeme ako zdravotné poistenie (zdravotná starostlivosť sa totiž začala hradiť priamo zo štátneho rozpočtu, teda z daní), čím automaticky došlo k zúženiu pojmu nemocenské poistenie na jeho dnešný význam. Toto zúženie pojmu nemocenské poistenie bolo ponechané aj po opätovnom zavedení zdravotného poistenia v roku 1993, čiže platí dodnes.
V nemecky hovoriacich a mnohých ďalších štátoch však viac-menej naďalej funguje systém platný u nás do roku 1951, t.j. v týchto štátoch existuje poistenie označované názvom nemocenské poistenie (napr. v Nemecku Krankenversicherung, vo Francúzsku assurance maladie), ktoré zodpovedá dnešnému slovenskému zdravotnému a (sčasti alebo úplne) dnešnému slovenskému nemocenskému poisteniu. Preto "sčasti", lebo niektoré úseky nemocenského poistenia (napr. poistenie pre dávku ošetrovné) sú v niektorých z týchto štátoch preradené do iných systémov poistenia.
Osobný rozsah slovenského nemocenského poistenia.
"Povinne nemocensky poistený" je každý zamestnanec, SZČO, vtedy, keď ich hrubý príjem z podnikania v rozhodujúcom období bol vyšší ako 12násobok minimálnej mzdy, ktorá platí k 1.7. kalendárneho roka. 
"Dobrovoľne nemocensky poistené" osoby sú osoby staršie ako 16 rokov s trvalým pobytom na území Slovenska, alebo prechodným pobytom na území Slovenska. Z povinného nemocenského poistenia sú vyňaté osoby, ktorým bol priznaný starobný, predčasný starobný alebo invalidný dôchodok s poklesom schopnosti vykonávať zárobkovú činnosť o viac ako 70 percent.
Dôchodkové poistenie

Dôchodkové poistenie môže byť:
Dôchodkové poistenie vo všeobecnom význame.
Pozri napr. články dôchodkový systém a poistná zmluva.
Dôchodkové poistenie v zmysle slovenského zákona o sociálnom poistení.
Dôchodkové poistenie je jeden z piatich typov sociálneho poistenia, ktoré od 1. januára 2004 zaviedol zákon č. 461/2003 Z. z. o sociálnom poistení. Delí sa na povinné a dobrovoľné. Povinné sa nazýva aj prvý pilier dôchodkového systému (pozri dôchodkový systém). Dôchodkové poistenie na Slovensku sa delí na:
Staršia úprava.
Pred 1. januárom 2004 existovalo tzv. dôchodkové zabezpečenie ako súčasť tzv. sociálneho zabezpečenia. 
Prvý pilier dôchodkového systému.
Dôchodkový vek.
Výška dosiahnutia dôchodkového veku na Slovensku je 62 rokov.
Účastníci.
Prvý pilier je povinný pre všetkých zamestnancov, samostatne zárobkovo činné osoby, osoby v základnej, vojenskej a civilnej službe a pre osoby, ktoré sa celodenne starajú o dieťa do šiesteho roku života alebo o dieťa do osemnásteho roku života, ak ide o zdravotne postihnuté dieťa a ak dostáva dávku pri starostlivosti za opatrovanie ("Podľa zákona č. 195/1998 Z. z.", ten je od roku 2008 novelizovaný a nahradený "Zákonom č. 448/2008 Z. z. o sociálnych službách").
Dobrovoľnými účastníkmi sú osoby po šestnástom roku života, pokiaľ nepracujú, ďalej osoby, ktoré majú trvalý pobyt na území Slovenska alebo majú povolenie k pobytu a osoby, ktoré sú evidované v sociálnom systéme inej krajiny.
Vymeriavací základ pre odvody do prvého piliera.
Vymeriavací základ je určitá suma, z ktorej sa odvádzajú odvody do sociálnej poisťovne. Výška tejto sumy je rôzna:
Maximálna hranica vymeriavacieho základu pre platenie poistného na dôchodkové poistenie, poistenie v nezamestnanosti a poistného do rezervného fondu solidarity je päťnásobok priemernej mzdy; toto obmedzenie sa netýka dobrovoľne poistených osôb. Do prvého pilera sa v súčasnosti (k 30. júnu 2009) prispieva sumou 9 % z vymeriavacieho základu.
Zdroje.
Zdroje ku kapitole o slovenskom dôchodkovom poistení:
Starobné poistenie

Starobné poistenie je na Slovensku podsystém dôchodkového poistenia. Je to poistenie na zabezpečenie príjmu v starobe a pre prípad úmrtia. Zo systému starobného poistenia sa poskytuje:
Invalidné poistenie

Invalidné poistenie je na Slovensku podsystém dôchodkového poistenia. Je to poistenie pre prípad poklesu schopnosti vykonávať zárobkovú činnosť v dôsledku dlhodobo nepriaznivého zdravotného stavu poistenca a pre prípad úmrtia. 
Zo systému invalidného poistenia sa poskytuje:
Sociálne zabezpečenie

Sociálne zabezpečenie je v širšom zmysle súbor inštitúcií, zariadení a činností na predchádzanie, zmierňovanie a odstraňovanie ťaživých sociálnych situácií občanov, ktorí v dôsledku sociálnej situácie uznanej štátom takú pomoc potrebujú. 
V užšom zmysle to bol na Slovensku systém, ktorý do roku 2004 predchádzal dnešnému sociálnemu poisteniu. Naposledy sa riadil zákonom 100/1988 Zb. v platnom znení. Delil sa na:
Sociálne zabezpečenie sa skladá z:
1. sociálne poistenie,
2. sociálna pomoc,
3. sociálna podpora.
Daniel Ortega

José Daniel Ortega Saavedra (* 11. november 1945, La Libertad) je nikaragujský prezident. Svojej funkcie sa ujal 10. januára 2007.
Život.
Ortega vyrastal v rodine ktorá bola v opozícií voči diktatúre rodu Somozovcov. V roku 1962 vstúpil do odbojovej organizácie Sandinovský front národného oslobodenia ("FSLN"). O rok neskôr začal študovať na "Universidad de América Central", štúdium však nedokončil a venoval sa odbojovej činnosti. Oženil sa s revolučnou spisovateľkou Rosariou Murillovou.
V roku 1967 sa stal vodcom FSLN pre guerillové akcie v mestách. V snahe zaobstarať finančné prostriedky pre odboj toho istého roku vylúpil banku, bol však chytený a odsúdený do väzby, kde bol až do roku 1974. Po prepustení bol vyhostený na Kubu, kde s podporou kubánskeho a sovietskeho režimu pripravoval revolúciu.
Sandinovskému frontu sa podarilo v roku 1979 zvrhnúť diktatúru rodu Somozovcov. Ortega sa v roku 1981 stal koordinátorom vládnej junty a v roku 1984 bol zvolený v demokratických voľbách za prezidenta (časť opozície tieto voľby bojkotovala). Jeho režim bol podporovaný zo strany ZSSR. Počas občianskej vojny za jeho vlády prebiehal boj s pravicovými ozbrojenými jednotkami „contras“ podporovanými a vyzbrojovanými zo strany USA na čele s Ronaldom Reaganom. „Contras“ podnikali voči sandinovskému režimu ozbrojené akcie z územia Hondurasu a Kostariky. Vyvrcholením americkej podpory bolo zamínovanie hlavných nikaragujských prístavov. Danielovi Ortegovi sa podarilo dosiahnuť, že Medzinárodný súdny dvor v Haagu tento krok odsúdil a vyzval USA, aby skončili s podporou protisandinovských ozbrojených organizácií. Po konci studenej vojny v roku 1990 podpísali obidve strany prímerie; Ortega následne prehral prezidentské voľby s Violettou Chamorrovou.
Ortega kandidoval aj v ďalších prezidentských voľbách. V roku 1996 prehral s Arnoldom Alemánoma v roku 2001 s Enriquom Bolañom. Vyhral až voľby v roku 2006 v atmosfére pretrvávajúcej chudoby a nespokojnosti s liberálnymi reformami a korupciou. K jeho víťazstvu prispel aj jeho príklon ku katolíckej cirkvi. Pred voľbami sa zaručil za bezpečnosť zahraničných investícií. Opätovne vyhral aj voľby v rokoch 2011 a 2016.
V novembri 2021 bol Daniel Ortega opätovne zvolený na štvrté päťročné obdobie so ziskom 75,87 % hlasov, podľa oficiálnych výsledkov zverejnených Najvyššou volebnou radou.
Estónska gubernia

Estónska gubernia () bola jedna z gubernií Ruského impéria zriadená v roku 1796. Gubernia s administratívnym centrom v meste Tallinn sa nachádzala na severe dnešného Estónska. Jej rozloha bola 20 246,7 km² a počet obyvateľov v roku 1905 činil 449 400. Následníkom gubernie sa stalo dnešné Estónsko.
Delain

Delain je holandská symfonická metalová skupina, založená Martijnom Westerholtom, bývalým klávesistom skupiny Within Temptation.
História skupiny.
Základ kapely urobil Martijn Westerholt, bývalý klávesista a brat Robert Westerholt, ktorý je jeden zo zakladateľov skupiny Within Temptation. Martijn odišiel z kapely v roku 2001, pretože ho postihla infekčná mononukleóza. No už v roku 2002 inicioval vznik skupiny Delain, ktorá svoj debut začala nahrávať v júli 2005 po podpise kontraktu s firmou Roadrunner Records.
Pôvodnú zostavu kapely tvorili:Martijn Westerholt (klávesy), Anne Invernizzi (speváčka), Roy van Enkhuyzen (gitara), Frank van der Meijden (gitara), Martijn Willemsen (basgitara), Tim Kuper (bicie) a hosťujúci George Oosthoek zo skupiny Orphanage (growl spev). V roku 2002 nahrala skupina v tejto zostave demo album "Amenity". Štýlovo je podobný neskorším albumom a vyskytujú sa na ňom skladby, ktoré tvoria základ ďalšej tvorby.
Základ skupiny dnes tvorí Martijn Westerholt ako klávesista a Charlotte Wessels ako speváčka. Pri živých vystúpeniach zostavu dopĺňa Ronald Landa (gitara a growl spev), Rob van der Loo (basgitara), a Sander Zoer (bicie). Koncertnú zostavu v lete roku 2007 opustil gitarista Ray van Lente .
Na prvom albume "Lucidity" hosťovalo niekoľko významných muzikantov: Marco Hietala zo skupín Nightwish a Tarot (basgitara, vokalista), Liv Kristine zo skupiny Leaves’ Eyes (vokalistka), Ariën van Weesenbeek bývalý člen kapiel God Dethroned a Epica (bicie), Ad Sluijter zo skupiny Epica (gitarista), George Oosterhoek (growl spev) a Guus Eikens, obaja bývalí členovia skupiny Orphanage, Sharon den Adel z Within Temptation (speváčka) a Jan Yrlund (gitarista).
Album "Lucidity" mal byť vydaný v apríli 2006, no dátum bol dvakrát posunutý. Najskôr sa termín zmenil na koniec mája a následne na 21. augusta, nakoniec sa album podarilo vydať 4. septembra. Na svojej webovej stránke ponúkli na stiahnutie celé skladby „Sleepwalker's Dream“ a „The Gathering“, taktiež videoklip k piesni „Frozen“. Po vydaní "Lucidity" vydali tiež single „Frozen“, „See Me in Shadow“ a „The Gathering“.
Ku koncu roka 2007 skupina zverejnila informáciu o pripravovanom druhom albume, ktorý mal byť vydaný v priebehu roka 2008. Na koncertoch preto začali hrať dve nové skladby, a to „Stay Forever“ a „Start Swimming“. V novembri 2008 bolo na oficlálnych stránkach oznámené, že nový album s názvom "April Rain" bude vydaný 9. februára 2009. 23. novembra 2008 na holandskej stanici RTL 7 zahrali ďalšiu novú skladbu nazvanú „I'll Reach You“.
Ocenenia.
Skupina Delain bola nominovaná v súťaži hudobne stanice MTV Europe v kategórii "New Sounds of Europe" za rok 2007. Taktiež bola nominovaná v súťaži hudobnej stanice The Music Factory TMF Awards 2007 v kategóríí "Best Rock".
Zoznam Pokémonov

Toto je zoznam všetkých Pokémonov, fiktívnych príšeriek z hier, mangy, zbieracích kariet, anime a ďalších médií vytvorených Satoši Tadžirim. Počet oficiálnych pokémonov je 1025.
Pokémoni majú aktuálne (2024) celkom deväť generácií. V jednotlivých generáciách bolo predstavených toľkoto Pokémonov:
1. generácia.
Prvá generácia sú pokémoni 1 – 151, teda od Bulbasaura po Mewa. Táto generácia pokémonov sa objavila po prvýkrát v hrách Pokémon Red a Blue z roku 1996.
Vysvetlivky pre stĺpec "Úvodná epizóda":
2. generácia.
Druhá generácia sú pokémoni 152 – 251, teda od Chikority po Celebiho. Táto generácia pokémonov sa objavila po prvýkrát v hrách Pokémon Gold a Silver z roku 1999.
3. generácia.
"Podrobnejší zoznam 301. až 320. pokémona sa nachádza v článku Zoznam pokémonov (301-320)."
Tretia generácia sú pokémoni 252 – 386, teda od Treecka po Deoxysa. Táto generácia pokémonov sa objavila po prvýkrát v hrách Pokémon Ruby a Sapphire z roku 2002.
4. generácia.
Štvrtá generácia sú pokémoni 387 – 493, teda od Turtwiga po Arceusa. Táto generácia pokémonov sa objavila po prvýkrát v hrách Pokémon Diamond a Pearl z roku 2006.
5. generácia.
Piatej generácie sú pokémoni 494 – 649, teda od Victini po Genesect. Táto generácia pokémonov sa objavila po prvýkrát v hrách Pokémon Black a White z roku 2010.
6. generácia.
Šiesta generácia sú pokémoni 650 – 721, teda od Chespin po Volcanion. Táto generácia pokémonov sa objavila po prvýkrát v hrách Pokémon X a Y z roku 2013.
7. generácia.
Siedma generácia sú pokémoni 722 – 807. Táto generácia sa objavila po prvýkrát v hrách Pokémon Sun a Moon.
Pena

Pena je látka, ktorá je tvorená bublinami plynu v kvapaline alebo v pevnej látke. Ide o disperziu plynu v inej látke.
Druhy pien.
Rôzne druhy peny sa vyskytujú v prírode (prírodné peny). Dôležitý význam má predovšetkým pena v priemysle, kde sa využívajú predovšetkým jej výborné tepelné aj zvukové izolačné vlastnosti a nízka hustota. Na rôzne priemyselné účely bol vyvinutý rad tekutých aj tuhých pien. 
Peny v potravinárstve.
Pena má aj estetický význam pri niektorých druhoch potravín (napr. pivo, cappucino). Spenená smotana vytvára šľahačku, spenený bielok vytvára cukrársky sneh.
Peny pri upratovaní a hygiene.
Pena, napr. mydlová pena, sa bežne používa aj v domácnosti, napr. pri upratovaní nečistôt z textilných povrchov (matrace, sedačky, textilné poťahy, koberce), ďalej aj ako hygienická prísada do kúpeľa a pod.
Gramnegatívne fakultatívne anaeróbne tyčinky

Gramnegatívne fakultatívne anaeróbne tyčinky (iné názvy: gramnegatívne fakultatívne anaeróbne paličky, fakultatívne anaeróbne gramnegatívne tyčinky/paličky) je v tradičných deleniach baktérií jedna zo základných skupín (t.j. "skupín", "sekcií" či "častí") pravých baktérií. Používala sa napr. v 8. vydaní Bergey's Manual of Determinative Bacteriology (1974). Ako naznačuje už samotný názov, do tejto skupiny patria gramnegatívne baktérie, ktoré sú fakultatívne anaeróbne a majú tvar paličky (tyčinky). Z pohľadu súčasných systémov baktérií sem patrí najmä: